11. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 63520/3469 της 11 Μαΐου/9 Ιουν.  1972 (ΦΕΚ Β΄ 408) Περί κυρώσεως Κανονισμού διεξαγωγής αρχιτεκτονικών διαγωνισμών του Οργανισμού Σχολικών Κτιρίων. ΄Εχοντες υπ’ όψιν: α)Τας διατάξεις των άρθρ. 4 και 11 του Α.Ν. 627/ 1968 «περί Οργανισμού Σχολικών Κτιρίων κλπ.». β)Την υπ’ αριθ. 807/25.2.1972 (θέμα 11ον) συνεδρίαν του Διοικητικού Συμβουλίου του Οργανισμού Σχολικών Κτιρίων αποφασίζομεν: Κυρούμεν τον εξ άρθρ. 11 Κανονισμόν διεξαγωγής Αρχιτεκτονικών Διαγωνισμών του Οργανισμού Σχολικών Κτιρίων, έχοντα ως ακολούθως: ΚΑΝΟΝΙΣΜΟΣ ΔΙΕΞΑΓΩΓΗΣ ΑΡΧΙΤΕΚΤΟΝΙΚΩΝ  ΔΙΑΓΩΝΙΣΜΩΝ ΟΡΓΑΝΙΣΜΟΥ  ΣΧΟΛΙΚΩΝ ΚΤΙΡΙΩΝ Αντικείμενον ΄Αρθρ.1.-Η διεξαγωγή των αρχιτεκτονικών διαγωνισμών υπό του Οργανισμού Σχολικών Κτιρίων και τα των σχετικών αμοιβών και λοιπών συναφών ρυθμίσεων, διέπονται υπό του παρόντος Κανονισμού. Απόφασις περί διενεργείας αρχ. διαγωνισμών ΄Αρθρ.10.-Το αποτέλεσμα του διαγωνισμού και ο τόπος και χρόνος της εκθέσεως των σχεδίων, δέον να αποστέλλωνται προς δημοσίευσιν εις τον ημερήσιον τύπον και τας τεχνικάς εκδόσεις, εις ας εδημοσιεύθη και η προκήρυξις του διαγωνισμού εντός 15 ημερών από της κατακυρώσεως των πρακτικών των συνεδριάσεων της Κριτικής Επιτροπής. Ιδιοκτησία μελετών ΄Αρθρ.11.-Τα βραβευθέντα και εξαγορασθέντα σχέδια αποτελούν ιδιοκτησίαν του Οργανισμού. Ο συντάξας την μελέτην αρχιτέκτων διατηρεί την πατρότητα ταύτης. ΄Αρθρ.2.-1.Η διεξαγωγή αρχιτεκτονικών διαγωνισμών αποφασίζεται υπό του Διοικητικού Συμβουλίου του Οργανισμού, μετά γνώμην του παρ’ αυτώ Τεχνικού Συμβουλίου. 2.Η γνωμοδότησις του Τεχνικού Συμβουλίου εκδίδεται πάντοτε ητιολογημένη, καταρτιζομένη κατόπιν εκτιμήσεως της φύσεως και της αποστολής του υπ’ όψιν έργου, των συνθηκών ως και του χώρου, ένθα πρόκειται το έργον να εκτελεσθή και εν όψει οιωνδήποτε άλλων συναφών λόγων, δικαιολογούντων την διεξαγωγήν αρχιτεκτονικού διαγωνισμού. Είδη αρχιτεκτονικών διαγωνισμών ΄Αρθρ.3.-Οι αρχιτεκτονικού διαγωνισμοί διακρίνονται: 1.Από απόψεως συμμετοχής, εις διεθνείς και πανελληνίους και 2.Από απόψεως σκοπού, εις τας τρεις επομένας κατηγορίας: α)Διαγωνισμοί Προσχεδίων. Οι διαγωνισμοί ούτοι σκοπόν έχουν την επίτευξιν της καλυτέρας δυνατής λύσεως ενός ωρισμένου θέματος, από πολεοδομικής, αρχιτεκτονικής, τεχνικής και οικονομικής απόψεως και την ανάδειξιν του ενδεδειγμένου μελετητού δια την περαιτέρω επεξεργασίαν της λύσεως. β)Διαγωνισμοί Ιδεών. Οι διαγωνισμοί ούτοι έχουν σκοπόν την διερεύνησιν και αποσαφήνησιν ενός θέματος, καθ’ όσον αφορά εις την σύνταξιν του προγράμματος του έργου ή εις την εξεύρεσιν βάσεως δια την προκήρυξιν διαγωνισμού προσχεδίων και γ)Διαγωνισμοί κλιμακωτοί. Οι διαγωνισμοί αυτοί αναφέρονται εις έργα όλως ιδιαζούσης σημασίας και διεξάγονται εις δύο στάδια. Το πρώτον στάδιον είναι διαγωνισμός ιδεών. Οι προκριθησόμενοι κατά το στάδιον τούτο έχουν το δικαίωμα να συνεχίσουν κατά το δεύτερον στάδιον, το οποίον αντιστοιχεί πλήρως εις διαγωνισμόν προσχεδίων. Διαγωνιζόμενοι ΄Αρθρ.4.-1.Δεκτοί εις τους διεθνείς αρχιτεκτονικούς διαγωνισμούς γίνονται πλην των εν τη αμέσως κατωτέρω παραγράφω αρχιτεκτόνων και αλλοδαποί αρχιτέκτονες, διπλωματούχοι ισοτίμων προς το Ε.Μ.Π. αλλοδαπών Σχολών, υπό ειδικωτέρους όρους καθοριζομένους εκάστοτε δι’ αποφάσεως του Διοικητικού Συμβουλίου, μετά γνώμην του παρ’ αυτώ Τεχνικού Συμβουλίου. 2.Δεκτοί εις τους πανελληνίους αρχιτεκτονικούς διαγωνισμούς γίνονται, Αρχιτέκτονες Διπλωματούχοι Ε.Μ.Π. ή Πολυτεχνικής Σχολής Θεσσαλονίκης ή ισοτίμων Σχολών της αλλοδαπής, μέλη του Τ.Ε.Ε. και οι προς τούτοις εξομοιούμενοι επίσης μέλη του Τ.Ε.Ε. 3.Του διαγωνισμού αποκλείονται, πρόσωπα, οπωσδήποτε συμμετασχόντα εις την προπαρασκευήν και την σύνταξιν του προγράμματος του διαγωνισμού, τα μέλη της Κριτικής Επιτροπής, ως επίσης και πρόσωπα αμέσως συνοδευόμενα μετ’ αυτών επαγγελματικώς ή έχοντα μετ’ αυτών συγγένειαν μέχρι δευτέρου βαθμού, εξ αίματος ή αγχιστείας. Διακήρυξις ΄Αρθρ.5.-1.Η διακήρυξις του αρχιτεκτονικού διαγωνισμού δέον να δημοσιεύηται εις τον ημερήσιον τύπον και εις τας τεχνικάς περιοδικάς εκδόσεις. Ειδικώτερον η δημοσίευσις αυτή δέον να λαμβάνη χώραν τουλάχιστον εις δύο πρωϊνάς και δύο απογευματινάς εφημερίδας ευρείας πανελληνίου κυκλοφορίας και να περιλαμβάνη τα κάτωθι: α.Καθορισμόν του είδους του διαγωνισμού. β.Καθορισμόν του θέματος του διαγωνισμού. γ.Τους όρους και το διακαίωμα συμμετοχής εις τον διαγωνισμόν. δ.Καθορισμόν του αριθμού και του ποσού των προκηρυσσομένων χρηματικών βραβείων. ε.Τα ονόματα των Υπηρεσιών, Οργανισμών και Ιδρυμάτων, ή σωματείων, εξ ων θα προέλθωσιν οι κριταί και οι αναπληρωταί αυτών. ς.Καθορισμόν του τρόπου σχεδιάσεως και εμφανίσεως  των  σχεδίων,  όστις  είναι   υποχρεωτικός (Μετά την σελ. 698,60(δ) Σελ. 698,601 Τεύχος 462-Σελ. 129 Οργανισμός Σχολικών Κτιρίων 32.Θ.δ.11 δι’ όλους τους διαγωνιζομένους, επί ποινή αποκλεισμού των εκ του διαγωνισμού. ζ.Δήλωσιν του Οργανισμού ότι θα αναθέτη την εκπόνησιν της οριστικής αρχιτεκτονικής μελέτης εις τον τιμηθησόμενον δια του 1ου βραβείου, συμφώνως προς τας εκάστοτε ισχυούσας διατάξεις, περί αμοιβών μηχανικών, υπό την προϋπόθεσιν ότι θέλει αποφασισθή τελικώς η εκτέλεσις του έργου, δι’ ο διενεργήθη ο αρχιτεκτονικός διαγωνισμός. η.Χρόνον παραδόσεως της μελέτης και θ.Καθορισμόν του τόπου υποβολής της μελέτης. 2.Εν τη διακηρύξει δέον να ορίζηται ότι η υποβαλλομένη μελέτη θα επισημαίνεται δι’ ενός μόνον ενδεικτικού αριθμού, αντί ψευδωνύμου. Ο αριθμός ούτος θα συνιστάται εκ πέντε ψηφίων και θα τοποθετήται εις το άνω δεξιόν άκρον των σχεδίων και τευχών της μελέτης. Ομοίως ότι η όλη εργασία θα παραδίδεται συσκευασμένη εις έν και μόνον δέμα, εσφραγισμένον με τον χαρακτηριστικόν, αντί ψευδωνύμου, αριθμόν. Ο διαγωνιζόμενος θα υποβάλη εντός του αυτού ως άνω δέματος κλειστόν, αδιαφανή και εσφραγισμένον δι’ ισπανικού κηρού, φάκελλον περιέχοντα το ονοματεπώνυμον και την διεύθυνσιν αυτού, ως και βεβαιώσεις του Τ.Ε.Ε.(Τεχνικού Επιμελητηρίου Ελλάδος), του Τ.Σ.Μ.Ε.Δ.Ε. (Ταμείου Συντάξεως Μηχανικών Εργοληπτών Δημοσίων ΄Εργων) και του Σ.Α.Δ.Α.Σ. (Συλλόγου Αρχιτεκτόνων Διπλωματούχων Ανωτάτων Σχολών), ότι ουδεμία προς ταύτα υπάρχει οφειλή του. Ο φάκελλος ούτος θα φέρη αναγεγραμμένον τον αυτόν μετά της μελέτης ενδεικτικόν αριθμόν. Εις περίπτωσιν, καθ’ ην ζητείται πρόπλασμα ή έτερον στοιχείον, μη δυνάμενον να περιληφθή εις το εν λόγω δέμα, τότε ο διαγωνιζόμενος δύναται να παραδώση και δεύτερον δέμα συσκευαζόμενον, ως ανωτέρω, και φέρον τον αυτόν χαρακτηριστικόν αριθμόν. 3.Η αποσφράγισις των δεμάτων γίνεται μόνον κατά την συνεδρίασιν της ολομελείας της Κριτικής Επιτροπής, συντασσομένου σχετικού πρακτικού, αναγράφοντος τα παραληφθέντα στοιχεία εκάστης των μελετών. Οι εσφραγισμένοι φάκελλοι, οι περιέχοντες τα ονόματα των διαγωνιζομένων, μονογραφούμενοι, συσκευάζονται εις δέμα, σφραγιζόμενον και μονογραφούμενον, όπερ φυλάσσεται υπ’ ευθύνη του Οργανισμού και αποσφραγίζεται μόνον ενώπιον της ολομελείας της Κριτικής Επιτροπής μετά την υπογραφήν του πρακτικού της οριστικής κρίσεως. 4.Ως χρόνος υποβολής των μελετών λογίζεται η ημέρα παραδόσεως τούτων εις τον Οργανισμόν ή εις το Ταχυδρομείον ή εις Εταιρείαν, αντιπροσωπεύουσαν έν εκ των μέσων μεταφοράς, ως έγκυρος δε απόδειξις του τοιούτου η ταχυδρομική σφραγίς αποστολής ή απόδειξις παραλαβής. Σελ. 698,602 Τεύχος 462-Σελ. 130 Εις περίπτωσιν καθ’ ην εκ της ταχυδρομικής σφραγίδος δεν διαφένεται ευκρινώς η ημερομηνία αποστολής, η μελέτη θεωρείται ως εμπροθέσμως παραδοθείσα, μόνον εις ην περίπτωσιν παραληφθή παρά του Οργανισμού, εντός πενθημέρου από της λήξεως της προθεσμίας υποβολής. Εάν η τελευταία ημέρα του χρόνου υποβολής της μελέτης συμπέση να είναι Κυριακή ή αργία, τότε ως τελευταία ημέρα λήξεως της προθεσμίας λογίζεται η επομένη εργάσιμος ημέρα. 5.Οι διαγωνιζόμενοι δύνανται να υποβάλλουν εγγράφως τυχόν ερωτήματα, δια συμπληρωματικάς πληροφορίας, εντός του πρώτου τετάρτου της προθεσμίας παραδόσεως των μελετών, του Οργανισμού υποχρεουμένου, όπως κοινοποιήση εις άπαντας τους παραλαβόντας την διακήρυξιν του διαγωνισμού, τα υποβληθέντα ερωτήματα και τας επ’ αυτών απαντήσεις, εντός δέκα ημερών από της λήξεως της ως άνω προθεσμίας. 6.Ουδεμία παράτασις της προθεσμίας υποβολής των μελετών θα δίδεται, πλην εις περίπτωσιν μεταβολής του προγράμματος. 7.Ο Οργανισμός επιφυλάσσει εις εαυτόν το δικαίωμα να συντάξη δια της Τεχνικής Υπηρεσίας αυτού ή δι’ αναθέσεως εις ιδιώτας μελετητάς, τηρουμένων των διατάξεων του Κ.Α.Μ.Π.Δ.Ε. (Κανονισμού Αναθέσεως Μελετών Προγράμματος Δημοσίων Επενδύσεων) εν συνεργασία πάντοτε μετά του Αρχιτέκτονος του τιμηθέντος δια του 1ου βραβείου, απάσας τας λοιπάς επί μέρους μελέτας, συμπεριλαμβανομένων και των συμβατικών τευχών δημοπρατήσεως των έργων. 8.Η διακήρυξις του διαγωνισμού δέον, όπως περιλαμβάνη κατά τρόπον πλήρη, σαφή και συνοπτικόν άπαντα τα στοιχεία, τα οποία απαιτείται να γνωρίζη ο διαγωνιζόμενος προς επίλυσιν του εις αυτόν τιθεμένου θέματος, ήτοι: α)Το τοπογραφικόν διάγραμμα του γηπέδου μετά των ακριβών διαστάσεων, υψομέτρων και προσανατολισμού, ως και την ακριβή θέσιν αυτού εντός της ευρυτέρας περιοχής. Εφ’ όσον είναι δυνατόν, το διάγραμμα τούτο δέον να συμπληρούται δια φωτογραφιών. β)Τους εν εκάστη περιπτώσει ισχύοντας όρους δομήσεως, σαφώς ερμηνευομένους εν τη διακηρύξει και γ)Λεπτομερές κτιριολογικόν πρόγραμμα του έργου με τους απαιτουμένους χώρους, την οργανικήν κατανομήν και σχέσιν τούτων, ως και παν άλλο στοιχείον περί της λειτουργίας και οργανώσεως του κτιρίου. Εις το κτιριολογικόν πρόγραμμα δέον να εξαίρωνται ρητώς τα σημεία του έργου, εις α θα αποδοθή μεγαλυτέρα σημασία. 32.Θ.δ.11 Οργανισμός Σχολικών Κτιρίων Υποχρεώσεις των διαγωνιζομένων ΄Αρθρ.6.-Οι διαγωνιζόμενοι υποχρεούνται να συμμορφούνται προς τους όρους της διακηρύξεως, περιοριζόμενοι εις τας απολύτως αναγκαίας εργασίας δια την αρχιτεκτονικήν σύνθεσιν των προσχεδίων των, ώστε ο τρόπος της εμφανίσεως να είναι ενιαίος. Στοιχεία παραδιδόμενα υπό των διαγωνιζομένων επί πλέον των δια της διακηρύξεως αιτουμένων, δεν λαμβάνονται υπ’ όψιν κατά την κρίσιν των μελετών, συσκευάζονται δε εντολή της Κριτικής Επιτροπής, εις ιδιαίτερον δέμα. Βραβεία-εξαγορά μελετών ΄Αρθρ.7.-1.Το κατώτατον όριον του συνολικού χρηματικού ποσού των βραβείων, καθορίζεται εις το διπλάσιον του ποσοστού της αμοιβής προσχεδίου, ως τούτο προβλέπεται υπό των εκάστοτε ισχυουσών διατάξεων, περί αμοιβών μηχανικών. Δια τον καθορισμόν του ποσού λαμβάνεται ως βάσις η υπό του Οργανισμού προϋπολογισθείσα δαπάνη του όλου έργου. Ο αριθμός των απονεμομένων βραβείων καθορίζεται αναλόγως της δαπάνης του έργου, εν πάση περιπτώσει, ουχί μικρότερον των τριών. Η κατανομή του δια τα βραβεία καθορισθησομένου κατά τ’ ανωτέρω, ποσού, γίνεται συμφώνως προς τον κατωτέρω πίνακα: Αριθμός βραβείων     1ον      2ον      3ον      4ον      5ον      3   50%     30%     20%      --          -     4   40%     25%     20%     15%       -     5   30%     25%     18%     15%      12% 2.Ο διαγωνισμός εκτός των βραβευθησομένων μελετών δύναται να εξαγοράση, υποδείξει της Κριτικής Επιτροπής και ετέρας μελέτας, τη συγκαταθέσει των συνταξάντων ταύτας. 3.Ο Οργανισμός, εφ’ όσον αποφασισθή τελικώς η εκτέλεσις του έργου, δι’ ο διενεργήθη αρχιτεκτονικός διαγωνισμός, υποχρεούται, όπως αναθέση την εκπόνησιν της οριστικής αρχιτεκτονικής μελέτης εις τον τιμηθέντα δια του 1ου βραβείου, επιφυλασσομένης της διατάξεως της παρ. 7 του άρθρ. 5 του παρόντος. Εις την περίπτωσιν ταύτην η αμοιβή του Αρχιτέκτονος θα υπολογισθή, βάσει ισχυουσών διατάξεων, περί αμοιβής μηχανικών, εξ ης θα αφαιρεθή, κατά την εξόφλησιν, το ποσόν του καταβληθέντος 1ου βραβείου. 4.Ο Οργανισμός δύναται, τη υποδείξει της Κριτικής Επιτροπής, εφ’ όσον ο τυχόν του 1ου βραβείου δεν συνεπλήρωσε πενταετίαν από της κτήσεως του διπλώματός του και ήθελε τυχόν ως εκ τούτου θεωρηθή ως μη παρέχων τα εχέγγυα επαρκούς τεχνικής πείρας, ν’ απαιτήση, όπως ούτος συμπράξη επί θεμάτων κατασκευαστικών και οικονομικών, με αρχιτέκτονα πεπειραμένον, υποδεικνυόμενον υπό του βραβευθέντος, όστις δέον να τυγχάνη της εγκρίσεως του Διοικητικού Συμβουλίου του Οργανισμού. Κριτική Επιτροπή Άρθρ.8.-1.Ο αριθμός των κριτών, μεταξύ των οποίων θα πλειοψηφούν οι Αρχιτέκτονες, πρέπει να είναι περιττός. Ομού μετά των κριτών δέον να ορίζωνται και αναπληρωταί αυτών. Η σύνθεσις της Κριτικής Επιτροπής θ’ αναφέρηται εν τη διακηρύξει σαφώς. Αρχιτέκτονες μέλη της Κριτικής Επιτροπής θα είναι κατ’ ελάχιστον. α)Είς καθηγητής της Αρχιτεκτονικής Σχολής του Ε.Μ.Π. ή της Πολυτεχνικής Σχολής Θεσσαλονίκης. β)Είς αρχιτέκτων, αντιπρόσωπος του Τ.Ε.Ε. γ)Είς αρχιτέκτων, αντιπρόσωπος του Συλλόγου Αρχιτεκτόνων Δ.Α.Σ. δ)Είς αρχιτέκτων, οριζόμενος υπό του Οργανισμού. Εν περιπτώσει διεθνών διαγωνισμών, η Κριτική Επιτροπή θα είναι μικτή εξ αρχιτεκτόνων αλλοδαπών και Ελλήνων, θα αναφέρηται δε εις την διακήρυξιν και εις την περίπτωσιν ταύτην η σύνθεσις της Κριτικής Επιτροπής και ο τόπος της κρίσεως των υποβληθησομένων μελετών. 2.Το Ε.Μ.Π. ή η Πολυτεχνική Σχολή Θεσσαλονίκης, το Τ.Ε.Ε και ο Σύλλογος Αρχιτεκτόνων Δ.Α.Σ. υποχρεούνται να υποδείξουν αρχιτέκτονας μέλη της Κριτικής Επιτροπής εντός ευλόγου χρόνου από της αποστολής του σχετικού εγγράφου του Οργανισμού. Εις ην περίπτωσιν ο χρόνος ούτος παρέλθη άνευ αποτελέσματος, ως και εις περίπτωσιν κωλύματος του υποδειχθέντος, ο διορισμός αρχιτεκτόνων εις την θέσιν των μη εμπροθέσμως υποδειχθέντων ή των κωλυομένων, θα γίνεται υπό του Διοικητικού Συμβουλίου του Οργανισμού. 3.Της Κριτικής Επιτροπής θα προεδρεύη ο εκάστοτε Πρόεδρος του Διοικητικού Συμβουλίου του Οργανισμού, με αναπληρωτήν τον Αντιπρόεδρον του Διοικ. Συμβουλίου αυτού. 4.Χρέη Γραμματέως της Επιτροπής ασκεί υπάλληλος Α΄ Κατηγορίας του Οργανισμού, οριζόμενος δι’ αποφάσεως του Γενικού Διευθυντού αυτού. 5.Τα μέλη της Κριτικής Επιτροπής ως και ο Γραμματεύς αυτής δια την προσφερομένην υπηρεσίαν των, αμείβονται παρά του Οργανισμού, δι’ αποφάσεως του Διοικητικού Συμβουλίου του Οργανισμού. Η αμοιβή δι’ έκαστον των μελών καθορίζεται εις ποσοστόν έως 5% του συνόλου των βραβείων. ΄Εργον Κριτικής Επιτροπής ΄Αρθρ.9.-1.Η αποδοχή του λειτουργήματος του Κριτού συνεπάγεται    παραίτησιν    από    πάσης (Μετά την σελ. 698,602) Σελ. 698,603 Τεύχος 462-Σελ. 131 Οργανισμός Σχολικών Κτιρίων 32.Θ.δ.11 αμέσου ή εμμέσου συμμετοχής εις τον διαγωνισμόν, ως επίσης και παραίτησιν από πάσης βραδύτερον αναμίξεώς του εις αυτόν. 2.Η ανωνυμία των διαγωνιζομένων δέον να τηρείται αυστηρώς. Ουδείς των Κριτών επιτρέπεται να έχη λάβη γνώσιν της εργασίας ή των ονομάτων των διαγωνιζομένων. Κατά την διάρκειαν της κρίσεως δέον να τηρήται απόλυτος μυστικότης των συζητήσεων. 3.Η Κριτική Επιτροπή δύναται να μη απονείμη πάντα τα βραβεία, εφ’ όσον κρίνει ότι δεν υπάρχουν μελέται δια των οποίων θεραπεύονται αι βασικαί ανάγκαι δια την λειτουργίαν του έργου ή δι’ ων δεν πληρούνται αι αισθητικαί απαιτήσεις ή εφ’ όσον πρόκειται περί λύσεων οδηγουσών εις απαραδέκτους οικονομικώς ή τεχνικώς κατασκευάς. 4.Η Επιτροπή, εφ’ όσον ουδεμία μελέτη κριθή ως αξία βραβεύσεως κατά τα ανωτέρω, δύναται να προτείνη, κατόπιν αξιολογήσεως των υποβληθεισών μελετών, την αποζημίωσιν μελετών εις αριθμόν ίσον προς τα αθλοθετηθέντα βραβεία, μη δυναμένην όμως να υπερβαίνη δι’ εκάστην μελέτην το ποσόν του τελευταίου βραβείου, ως και την ανάθεσιν της οριστικής Αρχιτεκτονικής μελέτης εις τον κατά την αξιολόγησιν πρώτον. Σχετικώς αποφασίζει το Διοικητικόν Συμβούλιον του Οργανισμού. 5.Ειδικώς όταν ο αριθμός των υποβληθεισών εις τον διαγωνισμόν μελετών είναι μικρότερος των τριών, ο διαγωνισμός δύναται να θεωρηθή ανεπιτυχής. Εις την περίπτωσιν ταύτην δύνανται να έχουσιν εφαρμογήν τα εν τη ανωτέρω παραγράφω 4 διαλαμβανόμενα. Η Κριτική Επιτροπή υποβάλλει τας μελέτας πρώτον εις προκριματικήν εξέτασιν, εν σχέσει με την τυπικήν εκπλήρωσιν των όρων της διακηρύξεως και του προγράμματος. Αύτη εκλέγει τας υπό κρίσιν μελέτας μεταξύ των κατ’ αρχήν πληρουσών το κτιριολογικόν πρόγραμμα, ως καθορίζεται εν τη διακηρύξει. Πάσα μελέτη, ήτις αντίκειται εις τους όρους της διακηρύξεως, αποκλείεται της κρίσεως, συντασσομένου σχετικού πρακτικού. Αι ούτω αποκλεισθείσαι εργασίαι δύνανται να τύχωσιν υπό της Κριτικής Επιτροπής, προτάσεως προς εξαγοράν υπό του Οργανισμού, εφ’ όσον αύται περιέχουν ενδιαφέροντα στοιχεία επιλύσεως του θέματος. Σελ. 698,604 Τεύχος 462-Σελ. 132 Η Κριτική Επιτροπή εξετάζει τας προκριματικώς δεκτάς γενομένας μελέτας, εκλέγουσα εξ αυτών εκείνας, αίτινες καλύτερον των άλλων ανταποκρίνονται, προς τους όρους του προγράμματος, συντάσσουσα ειδικόν πρακτικόν εκάστης συνεδριάσεως. 6.Η Κριτική Επιτροπή συντάσσει υπό τύπον πρακτικών λεπτομερή αιτιολογικήν έκθεσιν εις ην αναφέρονται αι παρατηρήσεις της δια τα πλεονεκτήματα και μειονεκτήματα εκάστης των γενομένων δεκτών προς κρίσιν ,μελετών, χωρεί δε εις την συγκριτικήν εξέτασιν των μελετών και εκδίδει ητιολογημένην την τελικήν της απόφασιν. Η Κριτική Επιτροπή δύναται να προτείνη εις τον Οργανισμόν την εξαγοράν και άλλων μελετών, πέραν των βραβευθεισών. Σχετικώς αποφασίζει το Διοικητικόν Συμβούλιον του Οργανισμού μετά προηγουμένην συγκατάθεσιν του εκπονήσαντος εκάστην τοιαύτην μελέτην. 7.Η έκθεσις της Επιτροπής ήτις δέον να υποβληθή εντός προθεσμίας το βραδύτερον 60 ημερών από της διενεργείας του διαγωνισμού, πρέπει να είναι σαφής και εμπεριστατωμένη, ν’αφορά δε κυρίως εις την αρχιτεκτονικήν σύνθεσιν, ήτις πρέπει να είναι και η βάσις της κρίσεως και να μη αποδίδεται υπερβολική σημασία εις δευτερευούσας λεπτομερείας, καθ’ όσον σκοπός του διαγωνισμού είναι η εξεύρεσις της αρτιωτέρας ιδέας συνθέσεως του έργου, ουχί δε η πρόσκτησις οριστικού σχεδίου εφαρμογής αυτού. Στόχος της κρίσεως δέον να είναι η ποιότης της πνευματικής εγασίας του διαγωνιζομένου, ήτις εκφράζει και καταδεικνύει την ικανότητα του συντάκτου της προς περαιτέρω επεξεργασίαν και πραγματοποίησιν του έργου. 8.Παράτασις της διαρκείας της κρίσεως της Επιτροπής, δύναται να δοθή υπό του Οργανισμού μέχρι και του διπλασίου του αρχικώς καθορισθέντος χρόνου, μετά σύμφωνον γνώμην της Κριτικής Επιτροπής. 9.Μετά την κατανομήν των βραβείων και την επιλογήν των τυχόν εξαγορών, η Κριτική Επιτροπή προβαίνει, κατά την τελευταίαν της συνεδρίασιν, εις την αποσφράγισιν των φακλελλων των εις ους ανήκουν αι αντίστοιχοι μελέται προς διαπίστωσιν των ονομάτων αυτών. Οι υπόλοιποι φάκελλοι επιστρέφονται κλειστοί. Εάν μετά την αποσφράγισιν αποδειχθή ότι ο συντάκτης μιας των βραβευθεισών μελετών δεν εδικαιούτο να συμμετάσχη εις τον διαγωνισμόν δεν γίνεται απονομή του βραβείου. Η Κριτική Επιτροπή έχει το δικαίωμα προτάσεως εξαγοράς της μελέτης ταύτης, εφ’ ης αποφασίζει το Διοικητικόν Συμβούλιον του Οργανισμού. 32.Θ.δ.11 Οργανισμός Σχολικών Κτιρίων 10.Τα πρακτικά των συνεδριάσεων της Κριτικής Επιτροπής, αναφερόμενα εις την παρ. 6 του παρόντος μετά της εκθέσεως και αποφάσεως, υπογράφονται υφ’ όλων των Κριτών και αποστέλλονται προς τον Οργανισμόν, το βραδύτερον εντός 20 ημερών από της λήξεως της κρίσεως. 11.Μετά την υπό του Διοικητικού Συμβουλίου του Οργανισμού κατακύρωσιν του αποτελέσματος του διαγωνισμού, ο Οργανισμός εντός 15 ημερών αφ’ ενός αποστέλλει εις το Τ.Ε.Ε. και τον Σ.Α.Δ.Α.Σ., την απόφασίν του μετά των πρακτικών της Κριτικής Επιτροπής, αφ’ ετέρου δε μεριμνά δια την έκθεσιν των βραβευθεισών μελετών. 12.Απαγορεύεται προ της επικυρώσεως των πρακτικών της κρίσεως οιαδήποτε επί του διαγωνισμού ανταλλαγή ιδεών μεταξύ κριτών και διαγωνιζομένων. Αποτελέσματα διαγωνισμού

[Source: greek_legal_code_raptarchis | Tokens: 17320]